***Teamfight Tactics*** (***TFT***) er et autobattler-spill utviklet og utgitt av Riot Games. Spillet er et spin-off av spillet *League of Legends*, og bruker flere 3D-modeller fra *League of Legends*. *Teamfight Tactics* ble først tilgjengelig som en *League of Legends*-spillmodus for Microsoft Windows og macOS i juni 2019, og senere som et selvstendig spill for Android og iOS i mars 2020. Begge versjonene kan spille med hverandre.

Spillopplevelse
---------------

Spillet var basert på *Dota Auto Chess*, en modifikasjon for *Dota 2*, og består hovedsakelig av åtte spillere som skal kjempe én-mot-én til kun en vinner står igjen. I likhet med mange andre autobattler-spill, bestemmer spilleren hvilke figurer de vil ha på sitt brett og hvor de skal stå, samt velger hvilke gjenstander (basert på gjenstander i *League of Legends*) de skal holde, men spillerne har ingen videre innflytelse på hvordan figurene slåss i slåssefasen av spillet.

Utvikling og utgivelse
----------------------

Spillet ble utgitt innenfor *League of Legends*-klienten for Microsoft Windows og macOS den 26. juni 2019, og senere som selvstendig mobilapplikasjon for Android og iOS den 19. mars 2020.

*Teamfight Tactics* has en butikkside separat fra *League of Legends*. Spillerne kan kjøpe kosmetiske endringer til sin spillfigur «Little Legends» (fra engelsk, «små legender»), samt andre kosmetiske endringer til spillbrettet og skadeeffekter. *Teamfight Tactics* tar også i bruk battle pass-modellen, som kan gi unike effekter til spillerne basert på hvor mye de spiller, og hvor mange oppdrag de fullfører.

*Teamfight Tactics* blir fortsatt oppdatert av Riot Games, blant annet med å endre evnene og egenskapene til forskjellige figurer (balansering), samt nye «sets», som inneholder nye kosmetiske goder, figurer og gjenstander.

Spillet har tre moduser; «Normal», som er den vanlige spillmodusen, «Ranked» (engelsk, «rangert»), som er en kompetitiv modus basert på den vanlige, og «Hyper Roll», som er en versjon som gjør spillet raskere. «Hyper Roll» ble tilgjengelig april 2021.

Referanser
----------

1. 1 2 3  Klebo-Espe, Andreas (18. mars 2020). «Teamfight Tactics braser inn på telefoner denne uken». *Gamer.no* **(norsk)**. Besøkt 3. februar 2022.
2. ↑  Gilliam, Ryan (25. juni 2019). «Riot Games’ Teamfight Tactics is live in North America». *Polygon* **(engelsk)**. Besøkt 3. februar 2022. «Update 6/26: On Wednesday morning, Riot Games released the new game mode onto the North American League of Legends servers.»
3. ↑  Grindhaug, Jarle Hrafn (17. mars 2020). «Nå kommer «Teamfight Tactics» til mobiler». *www.pressfire.no*. Besøkt 3. februar 2022.
4. ↑  Gilliam, Ryan (28. april 2021). «Teamfight Tactics’ new mode simplifies the notoriously complex game». *Polygon* **(engelsk)**. Besøkt 3. februar 2022.

Eksterne lenker
---------------

* (en) *Teamfight Tactics* hos MobyGames Rediger på Wikidata

* (en) *Teamfight Tactics* hos Internet Game Database Rediger på Wikidata

| * v
* d
* r
Riot Games |
| --- |
| Spill | 

|  |  |
| --- | --- |
| *League of Legends* | 
* *League of Legends*
* *Teamfight Tactics*
* *Legends of Runeterra*
* *League of Legends: Wild Rift*

 |
| Andre | 
* *Valorant*
* *Hytale*

 |

 |  |
| Underselskaper | 
* Hypixel
* Radiant Entertainment

 |
| Annet | 
* *Arcane*
* Liste over championer i *League of Legends*

 |

Portal: Videospill